דרכים יחפות
ארץ האור, הקוצים והמלח  ; ארץ הדבש, אהובה מתוקה   ; עוד מקשיב לקולך, וליבי עוד הומה לך; לילות ארוכים של שתיקה. ; פעם נגעת בי שמיים של חסד ; פעם ניחמת את נפשי בשרב ; חרותה על ליבי ואיננה נתפסת; לאן את הולכת עכשיו?  ; עפו עקבות צעדייך ברוח; מולדת יפה עם חיוך ביישני; לבדי מול חלון פתוח  ; פייטן מאוהב גם אני.; שדות ילדותי עמוסי צהריים  ; הפליגו הרחק אל שקיעות הזהב ; עוד הולך בדרכים יחפות אחרייך; צמא כמו אל נחל אכזב.   ; גם אם תרחיקי נדוד בשבילייך; עיקשת לעד ותמיד ענווה ; לעולם על סיפך, על ליבך, לרגלייך  ; אניח שירי אהבה.; עפו עקבות צעדייך ברוח; מולדת יפה עם חיוך ביישני; כל שיריי האילמים קראו לך  ; פייטן מאוהב גם אני.  ; כל עוד שבים ניגונייך עם ערב ; לפרוט בליבי על מיתר שכבה  ; בלחישה שאיננה נגמרת  ; אומר לך תמיד אהבה.; 